ประกาศอธิบดีกรมสรรพากรเกี่ยวกับภาษีเงินได้ (ฉบับที่ 286)เรื่อง กําหนดหลักเกณฑ์ วิธีการ และเงื่อนไขเพื่อการยกเว้นภาษีเงินได้ สําหรับเงินหรือผลประโยชน์ใดๆ ที่ได้รับเนื่องจากการขายหน่วยลงทุนคืนให้แก่กองทุนรวมเพื่อการเลี้ยงชีพ-------------------------------------------------------อาศัยอํานาจตามความในข้อ 2 (92) แห่งกฎกระทรวง ฉบับที่ 126 (พ.ศ. 2509) ออกตามความในประมวลรัษฎากร ว่าด้วยการยกเว้นรัษฎากร ซึ่งแก้ไขเพิ่มเติมโดยกฎกระทรวง ฉบับที่ 324 (พ.ศ. 2560) ออกตามความในประมวลรัษฎากร ว่าด้วยการยกเว้นรัษฎากร อธิบดีกรมสรรพากรกําหนดหลักเกณฑ์ วิธีการ และเงื่อนไขเพื่อการยกเว้นภาษีเงินได้สําหรับเงินหรือผลประโยชน์ใดๆ ที่ได้รับเนื่องจากการขายหน่วยลงทุนคืนให้แก่กองทุนรวมเพื่อการเลี้ยงชีพตามกฎหมายว่าด้วยหลักทรัพย์และตลาดหลักทรัพย์โดยหน่วยลงทุนดังกล่าวเป็นหน่วยลงทุนในกองทุนรวมเพื่อการเลี้ยงชีพที่ได้จากการโอนหรือเกี่ยวเนื่องจากการโอนมาจากกองทุนสํารองเลี้ยงชีพตามกฎหมายว่าด้วยกองทุนสํารองเลี้ยงชีพ ดังต่อไปนี้ข้อ ๑ ในประกาศนี้"กองทุนรวมเพื่อการเลี้ยงชีพ" หมายความว่า กองทุนรวมเพื่อการเลี้ยงชีพที่รับโอนเงินมาจากกองทุนสํารองเลี้ยงชีพตามหลักเกณฑ์ที่กําหนดไว้ในประกาศที่ออกโดยอาศัยอํานาจตามกฎหมายว่าด้วยหลักทรัพย์และตลาดหลักทรัพย์ และกฎหมายว่าด้วยกองทุนสํารองเลี้ยงชีพ"บริษัทจัดการกองทุนรวม" หมายความว่า บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทจัดการกองทนรวมข้อ ๒ เงินหรือผลประโยชน์ใดๆ ที่ได้รับเนื่องจากการขายหน่วยลงทุนในกองทุนรวมเพื่อการเลี้ยงชีพคืนให้แก่กองทุนรวมเพื่อการเลี้ยงชีพตามกฎหมายว่าด้วยหลักทรัพย์และตลาดหลักทรัพย์ โดยหน่วยลงทุนดังกล่าวเป็นหน่วยลงทุนที่ได้จากการโอนหรือเกี่ยวเนื่องจากการโอนมาจากกองทุนสํารองเลี้ยงชีพตามกฎหมายว่าด้วยกองทุนสํารองเลี้ยงชีพ ที่จะได้รับยกเว้นไม่ด้องรวมคํานวณเพื่อเสียภาษีเงินได้บุคคลธรรมดาต้องเป็นไปตามหลักเกณฑ์ วิธีการ และเงื่อนไง ดังต่อไปนี้(1) กรณีขายหน่วยลงทุนในกองทุนรวมเพื่อการเลี้ยงชีพเมื่อผู้มีเงินได้มีอายุไม่ต่ํากว่าห้าสิบห้าปีบริบูรณ์ ต้องมีระยะเวลาการเป็นสมาชิกกองทุนสํารองเลี้ยงชีพกับระยะเวลาถือหน่วยลงทุนในกองทุนรวมเพื่อการเลี้ยงชีพมาแล้วไม่น้อยกว่าห้าปีการนับระยะเวลาถือหน่วยลงทุนในกองทุนรวมเพื่อการเลี้ยงชีพรวมกับระยะเวลาการเป็นสมาชิกกองทุนสํารองเลี้ยงชีพตามวรรคหนึ่ง ให้นับระยะเวลาถือหน่วยลงทุนในกองทุนรวมเพื่อการเลี้ยงชีพโดยนับตั้งแต่วันที่ที่โอนมาจากกองทุนสํารองเลี้ยงชีพ ถ้ามีการโอนเงินลงทุนในหน่วยลงทุนในกองทุนรวมเพื่อการเลี้ยงชีพนั้นไปยังกองทุนรวมเพื่อการเลี้ยงชีพอื่นอีก และไม่ว่าจะมีการไอนต่อไปอีกกี่ทอด ให้นับระยะเวลาระหว่างที่ถือหน่วยลงทุนในกองทุนรวมเพื่อการเลี้ยงชีพทุกกองทุนนั้น เป็นระยะเวลาถือหน่วยลงทุนในกองทุนรวมเพื่อการเลี้ยงชีพ(2) กรณีขายหน่วยลงทุนในกองทุนรวมเพื่อการเลี้ยงชีพเมื่อผู้มีเงินได้ทุพพลภาพต้องมีหลักฐานจากแพทย์ซึ่งได้ขึ้นทะเบียนรับใบอนุญาตประกอบวิชาชีพเวชกรรมได้ตรวจและแสดงความเห็นว่าทุพพลภาพ(3) กรณีขายหน่วยลงทุนในกองทุนรวมเพื่อการเลี้ยงชีพเมื่อผู้มีเงินได้ตาย ต้องมีหลักฐานที่แสดงถึงการตายข้อ ๓ กรณีผู้มีเงินได้ซึ่งเป็นผู้ถือหน่วยลงทุนในกองทุนรวมเพื่อการเลี้ยงชีพ ได้โอนเงินลงทุนในหน่วยลงทุนในกองทุนรวมเพื่อการเลี้ยงชีพซึ่งเป็นหน่วยลงทุนที่ได้จากการโอนหรือเกี่ยวเนื่องจากการโอนมาจากกองทุนสํารองเลี้ยงชีพตามกฎหมายว่าด้วยกองทุนสํารองเลี้ยงชีพ จะต้องเป็นไปตามหลักเกณฑ์ดังนี้(1) กรณีโอนเงินลงทุนในหน่วยลงทุนในกองทุนรวมเพื่อการเลี้ยงชีพไปยังกองทุนรวมเพื่อการเลี้ยงชีพที่อยู่ภายใต้การจัดการของบริษัทจัดการกองทุนรวมอื่น ต้องโอนเงินลงทุนในหน่วยลงทุนในกองทุนรวมเพื่อการเลี้ยงชีพที่มีอยู่ภายใต้การจัดการของบริษัทจัดการกองทุนรวมที่เป็นผู้จัดการกองทุนรวมเพื่อการเลี้ยงชีพที่โอนนั้น ไปยังกองทุนรวมเพื่อการเลี้ยงชีพที่รับโอนทั้งหมด(2) กรณีโอนเงินลงทุนในหน่วยลงทุนในกองทุนรวมเพื่อการเลี้ยงชีพไปยังกองทุนรวมเพื่อการเลี้ยงชีพที่อยู่ภายใต้การจัดการของบริษัทจัดการกองทุนรวมเดียวกัน จะโอนเงินลงทุนในหน่วยลงทุนทั้งหมดหรือบางส่วนไปยังกองทุนรวมเพื่อการเลี้ยงชีพที่รับโอนนั้นก็ได้การโอนเงินลงทุนในหน่วยลงทุนในกองทุนรวมเพื่อการเลี้ยงชีพตามวรรคหนึ่ง กองทุนรวมเพื่อการเลี้ยงชีพที่ได้รับคําสั่งโอนจากผู้ถือหน่วยลงทุน จะต้องจัดทําเอกสารหลักฐานการโอนส่งมอบแก่กองทุนรวมเพื่อการเลี้ยงชีพที่รับโอนเก็บไว้เป็นหลักฐานพร้อมที่จะให้เจ้าพนักงานตรวจสอบได้ข้อ ๔ การได้รับยกเว้นภาษีเงินได้ตามประกาศนี้ ผู้มีเงินได้ต้องมีหลักฐานจากกองทุนรวมเพื่อการเลี้ยงชีพที่แสดงจํานวนเงินได้จากการขายหน่วยลงทุนคืนให้แก่กองทุนรวมเพื่อการเลี้ยงชีพข้อ ๕ ประกาศนี้ให้ใช้บังคับสําหรับเงินได้พึงประเมินที่ได้รับตั้งแต่วันที่ 1 มกราคม พ.ศ. 2559 เป็นต้นไปผู้มีอํานาจลงนาม - ประกาศ ณ วันที่ 6 มีนาคม พ.ศ. 2560 ประสงค์ พูนธเนศ(นายประสงค์ พูนธเนศ)อธิบดีกรมสรรพากร